Βασιλική Αγγελοπούλου

Η Βασιλική Αγγελοπούλου (γενν. 30 Μαΐου 1987 στην Αθήνα) είναι πρώην Ελληνίδα αθλήτρια της κολυμβήσεως, που ειδικευόταν στα αγωνίσματα της «πεταλούδας» και της μικτής ατομικής. Η Βασιλική κατέρριψε τόσο το εθνικό (πανελλήνιο) όσο και το πανευρωπαϊκό ρεκόρ νεάνιδων στα 200 μέτρα πεταλούδας με χρόνο 2:10,64, ο οποίος της εξασφάλισε το χρυσό μετάλλιο στο Ευρωπαϊκό Πρωτάθλημα Υγρού Στίβου Νέων του 2003, στη Γλασκώβη.

Η Αγγελοπούλου υπήρξε η πρώτη Ελληνίδα κολυμβήτρια στην ιστορία που έφθασε να κολυμπήσει σε τελικό Ολυμπιακών Αγώνων. Επιπλέον είχε εξασφαλίσει τη συμμετοχή της σε ένα ακόμα αγώνισμα στους Ολυμπιακούς Αγώνες του 2004 στην Αθήνα, απευθείας από τον χρόνο της στο Ευρωπαϊκό Πρωτάθλημα Νέων, στα 200 μέτρα πεταλούδας. Την πρώτη όμως ημέρα των αγώνων κολυμβήσεως στους Ολυμπιακούς Αγώνες, η Αγγελοπούλου κατέρριψε και το ρεκόρ Ελλάδας γυναικών στα 400 μέτρα μικτής ατομικής με επίδοση 4:44,90 και εξασφάλισε έτσι μια θέση στον τελικό αυτού του αγωνίσματος. Εκεί η Αγγελοπούλου τερμάτισε στην όγδοη και τελευταία θέση, μισό δευτερόλεπτο πίσω από τη Νοτιοκορεάτισσα Ναμ Γιου-Σον, με χρόνο 4:50,85. Από την άλλη, στα 200 μέτρα πεταλούδας η Αγγελοπούλου δεν μπόρεσε να περάσει ούτε καν σε ημιτελικό, καθώς κατατάχθηκε 22η με επίδοση 2:13,88.

Παραπομπές

 Εξωτερικοί σύνδεσμοι 
 2004 «Ελληνική συμμετοχή» στους Ολυμπιακούς Αγώνες της Αθήνας, σε αρχειοθετημένη ιστοσελίδα του in.gr

Κατηγορία:Ελληνίδες αθλήτριες της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Κολυμβητές στους Θερινούς Ολυμπιακούς Αγώνες 2004